钦定古今图书集成/明伦汇编/官常典/第141卷 > 有鬲氏
## 钦定古今图书集成/明伦汇编/官常典/第141卷 > 有鬲氏

皋陶之后，“分封于鬲。”

按《左传》襄公四年：“魏绛对晋侯曰：‘昔有夏之方衰也，
后羿自鉏迁于穷石，因夏民以代夏政。恃其射也，不
修民事，而淫于原兽。弃武罗、伯因、熊髡、厖圉而用寒
浞。寒浞，伯明氏之谗子弟也。伯明后寒弃之，夷羿收
之，信而使之，以为己相。浞行媚于内，而施赂于外，愚
弄其民而虞羿于田，树之诈慝以取其国家。外内咸’”
服，羿犹不悛，将归自田，家众杀而亨之，以食其子。其
子不忍食诸，死于穷门。靡奔有鬲氏。浞因羿室，生浇
及豷。恃其谗慝诈伪，而不德于民，使浇用师，灭斟灌
及斟寻氏，处浇于过，处豷于戈。靡自有鬲氏收二国
之烬，以灭浞而立少康。少康灭浇于过，后杼灭豷于
戈，有穷由是遂亡。

按《路史》：“皋陶有子三人，长伯翳，次仲甄，次封偃，为偃
姓。偃、匽之后有州绞、贰、轸、谣、皖、参、会、阮、棐、鬲、郦、郾、止、
舒、庸、舒鸠、舒龙、舒蓼、舒鲍、舒龚，后各以国命氏。”